Balchen, Gould, og June var ment å samle inn prøver fra den nyoppdagede isete fjellkjeden og returnere til basen, men flyet deres ville ikke starte og manglende kontakt med feltpartiet og en illevarslende radiotaushet førte til bekymringer i Little America. Etter ti dager fløy ekspedisjonsleder Byrd en redningsaksjon i jakten på de tre savnede kolleger. Den 18. mars ble de tre mennene funnet mens de klamret seg til livet på innsiden av et forblåst telt ved foten av fjellkjeden. De hadde uforvarende havnet i et område preget av usedvanlig sterk katabatisk vind som blåste ned fra fjellene. Feltpartiet hadde sikret flyet på isen, satt opp en meteorologisk feltstasjon, slatt opp teltet, gjort triangulering og samlet steiner. Da kom en vind som med orkans styrke blåste flyet ned i bakken. Vinden hadde en hastighet på 150 miles per time, rev Fokkeren løs fra fortøyningene og blåste flyet bort og etterlot feltpartiet på fjellet.